b'\n_START_ARTICLE_\nKanon\xc5\xb3 teis\xc4\x97s daktaras\n_START_PARAGRAPH_\nKanon\xc5\xb3 teis\xc4\x97s daktaras (lot. Doctor iuris canonici, sutr. Dr. iur. can.; Juris Canonici Doctor, J.C.D.; Iuris Canonici Doctor, I.C.D., D.C.L., D. Cnl., D.D.C., D. Can. L., Doctor of Canon Law) - mokslo (teis\xc4\x97s daktaro) laipsnis kanon\xc5\xb3 teis\xc4\x97s srityje (kanonistikoje)._NEWLINE_Viduram\xc5\xbeiais buvo suteikiami civilin\xc4\x97s teis\xc4\x97s, kanon\xc5\xb3 teis\xc4\x97s bei abiej\xc5\xb3 teisi\xc5\xb3 (t. y. ir pasaulietin\xc4\x97s, ir kanon\xc5\xb3 teis\xc4\x97s) daktaro laipsniai, kadangi universitetuose civilin\xc4\x97 (rom\xc4\x97n\xc5\xb3) bei kanon\xc5\xb3 teis\xc4\x97s buvo d\xc4\x97stomos kartu (kai kuriose valstyb\xc4\x97se - iki pat XX a. prad\xc5\xbeios).\n_START_SECTION_\nDabartis\n_START_PARAGRAPH_\nKanon\xc5\xb3 teis\xc4\x97s daktaro laipsnis suteikiamas paprastai baigus daktaro studijas (doktorant\xc5\xabr\xc4\x85), apgynus daktaro disertacij\xc4\x85. \xc4\xae doktorant\xc5\xabr\xc4\x85 priimami asmenys, turintys akademin\xc4\xaf magistro (licenciato) laipsn\xc4\xaf teologijos, teis\xc4\x97s (tiek pasaulietin\xc4\x97s, tiek ir religin\xc4\x97s - pvz., kanon\xc5\xb3) srityje. Laipsn\xc4\xaf teikia tiek pasaulietiniai, tiek ir religiniai (kataliki\xc5\xa1kieji) universitetai._NEWLINE_Lietuvoje kanon\xc5\xb3 teis\xc4\x97s daktaro laipsnis neteikiamas. Lietuvos teologai, kanonistai mokslin\xc4\x99 kvalifikacij\xc4\x85 kanon\xc5\xb3 teis\xc4\x97je gali \xc4\xafgyti u\xc5\xbesienio - Lenkijos, Italijos, Vokietijos - universitetuose. Lietuvos profesoriai kanon\xc5\xb3 teis\xc4\x97s daktarai - kun. Petras Malakauskis (1889-1947), kun. habil. dr. Vincas Jonas Bartu\xc5\xa1ka (g. 1917), kun. teol. habil. dr. Pranci\xc5\xa1kus Vai\xc4\x8dekonis (1928-2006), kun. Kazimieras Meilus (g. 1958).'